Държавен вестник, бр. 64, 2021 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  64
притежават необходимите знания за цялостно 
разбиране на подходите за оценка и неясно­
тите, свързани с процеса на оценка, за да се 
гарантира подходящ контрол на процеса на 
управление на риска във връзка с оценката.
(2) Със съдействието на ключовите функ­
ции лицата по ал. 1 осъществяват контрол, 
който включва:
1. периодично наблюдение на ефектив­
ността на одобрените политики и процедури, 
включително тези за независимия преглед и 
проверка;
2. преглед на докладите относно незави­
симия преглед и проверка, документиране и 
вътрешен контрол;
3. намеса според случая, за да се осигури 
правилното управление на риска на оценката. 
Извършване на независима външна оценка или 
проверка
Чл. 69. (1) Комисията може да изиска от 
застрахователя, съответно от презастраховате­
ля, извършването на независима оценка или 
проверка на съществени активи или пасиви 
най-малко в случай на наличие на риск от 
неточности при тяхната оценка с възможни 
съществени последици за платежоспособност­
та на предприятието. Изречение първо се 
прилага и по отношение на недвижими имоти, 
оценени по реда на чл. 76 от Наредба № 53.
(2) Рискът от неточности при оценката по 
ал. 1 е налице: 
1. при наличието на неактивен пазар за 
даден актив или пасив;
2. одиторът на застрахователя, съответно 
на презастрахователя, е изразил съмнения по 
отношение на някои аспекти на изготвянето 
на счетоводните отчети на предприятието;
3. оценката на актива или пасива не се е 
променила в съответствие с очакванията на 
комисията, включително когато оценката е 
останала една и съща през продължителен 
период от време или не се е променила в 
условията на промяната на подобни активи 
или пасиви на пазара и др.; 
4. в други подобни случаи. 
(3) Комисията определя независим оце­
нител, за когото са налице изискванията по 
чл. 76, ал. 1 – 4 от Наредба № 53. 
Раздел ХІІІ
Прехвърляне на дейности на доставчици на 
услуги
Критични или важни функции или дейности
Чл. 70. (1) Застрахователят, съответно пре­
застрахователят, определя и документира дали 
възложената на доставчик на услуги функция 
или дейност е критична или важна функция 
или дейност въз основа на това дали тази 
функция или дейност е от съществено значе­
ние за неговата работа и дали без съответната 
функция или дейност той ще е в състояние 
да предоставя своите услуги на ползвателите 
на застрахователни услуги. 
 (2) Критични или важни функции и дей­
ности са най-малко:
1. разработването и ценообразуването на 
застрахователните продукти;
2. инвестирането на активи или управление 
на портфейл;
3. уреждането на застрахователни пре­
тенции;
4. функцията за съответствие, функцията 
по вътрешен одит, функцията по управление 
на риска и актюерската функция; 
5. счетоводството;
6. осигуряването на съхранение на данни;
7. осигуряването на текуща, ежедневна 
поддръжка на информационни системи;
8. процесът на СОРП. 
(3) Когато функциите или дейностите по 
ал. 1 или 2 са частично прехвърлени на дос­
тавчик на услуги, застрахователят, съответно 
презастрахователят, преценява дали тези 
прехвърлени части сами по себе си са кри­
тични или важни в зависимост от степента, в 
която са прехвърлени, както по обхват, така 
и по време. 
(4) Не се считат за критични или важни 
следните оперативни функции или дейности:
1. предоставяне на консултантски услуги, 
извършвани от застрахователя, съответно от 
презастрахователя, и други услуги, които не са 
част от застрахователните или презастрахова­
телните дейности, като правни консултации, 
обучение на служители и агенти и охрана на 
помещенията и служителите;
2. закупуване на стандартизирани услуги, 
включително услуги за събиране на пазарна 
информация;
3. предоставяне на логистична подкрепа, 
като почистване или кетъринг;
4. осигуряване на подкрепа на човешките 
ресурси, като набиране на временни служи­
тели и обработка на ведомостта за заплати. 
(5) Прехвърлянето на функция или дейност 
от застрахователя, съответно от презастрахо­
вателя, на доставчици на услуги не ограни­
чава отговорността на неговия компетентен 
орган за законосъобразното осъществяване на 
функцията или дейността като цяло.
(6) В случай че е предвидено в споразуме­
нието за прехвърляне на дейност на доставчик 
на услуги, доставчикът на услугата може да 
предостави извършването на услугата на под­
изпълнител. В този случай застрахователят, 
съответно презастрахователят, трябва да пред­
види в договора за прехвърляне на дейност 
задължение на доставчика на услуги, да го 
информира за всяко прехвърляне на дейност 
на подизпълнител и да осигури правата му да 
контролира дейността на подизпълнителя във 
връзка с осъществяването на прехвърлената 
функция или дейност, както и да гарантира